Odense Adresse-Contoirs Efterretninger, 1837-06-02
Kjøbenhavn d. 28 Mai. (Fortsat fra Gaars-Avisen.) Pastor Gad tog derefter Ordet og sagde, at da han i Dag ved at træde ind i Stedets Have, som Jndskrift over Jndgangen til Skydehuset, havde seet de gyldne Ord: "Den lige Vei er den bedste, da var det strax faldet ham indat dersom han her skulde udbringe en Skaal, saa maatte det være en, som ligger paa den lige Vei; men denne maatte nødvendigen føre dem tilbage til den Jnstitution, hvis Fest de her feirede." Til denne Jndskrift knyttede nu Taleren et Ønske, om en snar Afgjørelse af de mange vigtige, i Stænderforsamlingen behandlede Sager (Stort Bifald). Her hyldede han ikke Fabius cunctators Exempel og det Langsomhedsystem, der ofte nok var fulgt ved de mange fra alle Sider og Kanter indhentede Betænkninger og Erklæringer, som fylde vore Archiver (Bifald og Latter), 20de alle og de mange Kommissioner (stormende Applaus), hvis samtlige Medlemmer vare gaaede til Hvile førend Man havde havt nogen Frugt af deres Arbeide; de af Stænderforsamlingerne behandlede Sager ønskede Man afgjorte efter et andet System, hvorimod Fabius's rettest kunde gjøres gjeldende med Hensyn til Trykkefrihedsplakaten" (lydeligt Bravo). Han tillod sig derfor at udbringe en Skaal for en snar Afgjørelse af de i Stænderforsamlingerne behandlede Sager." Paa denne Tale, der havde fremkaldt en livlig og glad Bevægelse i hele Forsamlingen, fulgte længe vedholdende og kraftige Udraab af Bifald og Samstemning. Assessor Algreen=Ussing tog derpaa Ordet og sagde: "Hvilken Skaal jeg skal udbringe, derom kan jeg ikke være i Tvivl med mig selv. Andre have mange Skaaler; En for dette og en Anden for hiint. Jkke saaledes jeg. For mig er der een Skaal, og der er ingen anden Skaal, end denne ene: det er Skaalen for Offentlighed og Orden i Rigets Finantser (umaadeligt Bifald. - Offentlighed, fuldstændig, uindskrænket Offentlighed i hele Rigets Finants= og Statsgjelds-Væsen (gjentaget bifald); dette er det første og det store Bud. Og det andet - ligesom dette Orden, Jndskrænkninger, Besparelser, Ligevægt imellem Statens Jndtægter og Udgifter (stedse gjentaget stærkt bifald). Udi disse to Bud indbefattes al Loven og Propheterne (Latter og bifald). Og dette er ikke blot min Mening. Hvad spørger Man vel ogsaa om min eller nogen anden Enkeltmands Mening? Det er hele Folkets Mening (Ja, Ja, Jal), og det er tillige Kongens Mening (Bravo), og der ligger en Lofte stang af titusinde Hænders Kraft, der nok vil løfte den Steen, som endnu ligger for Graven (stormende Jubel). Det er hele Folkets Mening. Det er Kongens Mening. Det er sagt tidt og ofte, og det er gjentaget tidt og ofte, men hvilke Virkninger have vi seet deraf, Er Finants Kommissionen bleven nedsat, Jngen (almindeligt Nei,).Er Regnskabet for 1835 bleven offentliggjort, Jntet (Nei, Neil. Ere Besparelser blevne indførte, Jngen (Nei 1). Ere Jndskrænkninger blevne trufne, (Nei, eet Ja! Nei, Nei, Nei, ). Jngen, ingen, aldeles ingen (stormende bifald). Nu, saa er det heller ikke sagt tidt nok, saa er det heller ikke gjentaget for ofte. Det er i det mindste min Mening: saa længe min Fiende endnu staaer opreist, saa længe lægger jeg ikke bort mit gode Sværd. Aldrig (Bravo). Saa længe jeg skal tage Sæde i den Roeskilder Stændersal; mit første Ord skal være som mit sidste Ord for Offentlighed og Orden i Rigets Finantser, indtil vi engang see Virkningen deraf (enthusiastisk, længe vedholdende Bravo). Saa ofte jeg skal være Gjæst ved dette store nationale Festmaaltid; min første, min sidste, min eneste Skaal skal være for Offentlighed og Orden i Rigets Finantser, indtil vi engang have opnaaet disse Goder (atter lydeligt Bifald). Saa længe jeg kan røre Haand- og Tunge, i Tale, i Skrift, paa Prent, overalt, hvor der kun er en Aabning, hvor der kun er en Ridse for denne Tanke, der vil jeg indkile den med Overbeviisningens Styrke, indtil Døren engang springer op, og vi i Virkeligheden faae, hvad vi nu saa længe savne, saa længe forgiæves anholde om: Offentlighed og Orden i Rigets Finantser."